उदर गुहा
उदर गुहा (abdominal cavity) मानवों और कई अन्य प्राणियों में एक मुख्य शारीरिक गुहा होती है। यह उदर क्षेत्र में वक्ष गुहा (thoraic cavity) से नीचे और श्रोणि गुहा (pelvic cavity) से ऊपर स्थित होती है। उदर गुहा में कई महत्वपूर्ण अंग स्थित होते हैं, जिनमें आमाशय (पेट), यकृत, पित्ताशय (गॉलब्लैडर), तिल्ली, अग्न्याशय (पैनक्रिया), आँते (क्षुद्रांत्र और बृहदान्त्र दोनों), गुर्दे और अधिवृक्क ग्रंथि शामिल हैं।